Natten.
En skyggefuld verden, der skjuler over halvdelen af klodens dyr.
Indtil nu har kameraer kun givet os et lille glimt af deres liv.
Men ved hjælp af den nyeste teknologi
kan vi se natten, som var det højlys dag.
Med kameraer, der er 100 gange mere følsomme end det menneskelige øje...
...kan vi nu skildre nattens skønhed...
...i farver.
Fremmedartede landskaber.
Mærkværdige skabninger, der kommer til live i mørket.
Hidtil ukendt adfærd.
Nu kan vi følge dyrenes liv
i Jordens sidste sande vildmark.
Natten.
Aftenen falder på over de indonesiske tropeøer.
FORTALT AF TOM HIDDLESTON
Og skjult under bølgerne...
...findes nogle af klodens mest uberørte undervandsverdener.
Koralrev.
Havets skatkamre af liv.
Globalt set dækker de mindre end en procent af havbunden...
...men de er hjemsted for over en tredjedel af alt livet i havene.
Revet er en livlig storby under havet...
...hvor dyr i alle former og størrelser har travlt med at æde.
Bulepapegøjefisk, revets bulldozere,
mæsker sig i koraller med deres fugleagtige næb...
...mens karetteskildpadder nipper til de blødere svampe,
som vokser under de hårde koraller.
De opfindsomme kan finde føde de mest overraskende steder.
Små pudsefisk tilbyder en intim service.
De napper den føde, der sidder fast i munden på deres naboer.
Aftenen er myldretid ved revet.
Beboerne får mest muligt ud af lyset, så længe det varer.
Men den travle verden...
...undergår snart en forvandling.
For koralrevet har også en anden side...
...som først viser sig, når solen er gået ned.
Ved hjælp af den nyeste kamerateknologi...
...kan vi se ind i det skjulte rige...
...og overvære det natlige drama, der udspiller sig ved verdens koralrev.
Når mørket falder på, samles små fisk i stimer, for det er sikrest at være mange.
Nattens første timer er døgnets farligste ved revet.
Tobakspibefisk.
Den er en meter lang og udrustet med en riffellignende snude.
Det er revets natlige snigskytte.
Med store lysfølsomme øjne...
...går de i stilling ved fiskestimen...
...og fyrer løs med dødbringende præcision.
De fanger byttet i deres kanyleagtige mund.
Og snupper fiskene én ad gangen.
Når de sluger byttet...
...er den eneste rest...
...en lille sky af fiskeskæl.
Men tobakspibefisk er ikke de eneste rovdyr, der lurer i mørket.
Revets beboere gemmer sig dybt inde i revner og sprækker...
...for nu kommer der større, farligere rovdyr frem.
De jager byttet ved det natlige rev på hver deres måde.
En hvidtippet revhaj fortærer fisk, der dvæler for længe over revet.
Og hun er ikke alene.
En pilrokke. Et mareridt for enhver lille fisk.
For hans ofre synes natten at være næsten bælgmørk.
De kan ikke se ham komme.
Men vores kameraer afslører...
...hvordan han afsøger revet.
Han bruger elektroreceptorer...
...snarere end synet til at lokalisere fisk, der gemmer sig blandt korallerne...
...eller krabber, der har gravet sig ned i sandet.
De op til to meter brede vinger fanger dem på havbunden.
Ved at børste sandet bort blotlægges offeret...
...inden hans støvsugeragtige mund...
...sluger dem.
Når det vrimler med rovdyr om natten...
...er det bedst at holde lav profil.
Men på trods af farerne...
...vil en farverig lille fisk forlade revets sikkerhed.
En mandarinfisk.
Og hannen her...
...er på jagt efter kærlighed.
I nat håber han på at gøre kur til op mod otte hunner i løbet af under en time.
Men når han skal finde dem, skal han svømme meget varsomt frem.
I mørket får han øje på...
...en hun...
...der spiser aftensmand i form af bittesmå rejeagtige vandlopper.
Men hun er lige så kræsen med partnere...
...som med føde.
For at vinde hendes gunst spreder hannen nu sine finner...
...for at se så stor og uimodståelig ud som muligt.
Hun er imponeret.
Men for at de kan parre sig, skal der en endnu mere dristig handling til...
...og de skal udnytte mørket til deres egen fordel.
Blandt korallerne skjuler der sig fisk, der vil æde deres æg...
...så det nye par svømmer op over revet...
...for at gyde i en blændende parringsdans.
Da deres natlige opvisning er forbi...
...trækker parret sig tilbage til korallernes sikkerhed...
...men ikke særlig længe.
Der skal findes op til syv hunner mere...
...så den store casanova vover sig ud i mørket igen
på jagt efter den næste dansepartner.
Senere på natten...
...udløser mørket et af naturens mest imponerende skjulte vidundere.
En begivenhed, der får revet til at undergå en fortryllende forvandling.
Fra havets dyb kommer der en hær af bittesmå dyr...
...som fra en fremmed verden.
Det er klodens største dyretræk,
og det finder sted hver eneste nat i havet.
Over en milliard ton planktonorganismer
stiger op fra dybet for at finde føde nær havoverfladen.
Disse dyr, hvoraf nogle ikke er større end riskorn...
...udgør havets hjerteblod.
Med snedige former for luminescens og drivkraft...
...fanger de godbidder af føde, der driver rundt i mørket.
Nogle dyr lever udelukkende hernede i den skjulte verden.
Andre, såsom denne knælerrejelarve,
tilbringer kun den første del af deres liv i de fremmedartede omgivelser
og vender tilbage til revet, når de har vokset sig større.
Den opstigende bølge af liv...
...får koralrevet til at undergå en magisk forvandling.
Tilsyneladende slumrende sten kommer til live.
Koralrev består af enorme kolonier af bittesmå dyr.
Om dagen optager revet energi fra solen.
Men om natten...
...spreder dyrene deres fangarme og forvandler sig til jægere...
...i et mikroskopisk natterige.
For de bittesmå dyr, der flyder forbi...
...har den farverige have omdannet sig til en livsfarlig mur med millioner af munde.
Det natlige festmåltid giver korallerne de næringsstoffer,
som er nødvendige for revets vækst.
Vi ved nu, at når koralrev presses af den stigende havtemperatur,
bliver nattens fødeindtagelse vigtigere end nogensinde for deres overlevelse.
Men det er ikke kun de små koraldyr, der er afhængige af nattens strøm af plankton.
Andre langt større dyr samles til en sidste omgang natmad.
En djævlerokke, skærer gennem vandet på sine op til fire meter brede vinger.
Normalt er de solitære...
...men nogle dele af det tropiske hav er så rige på plankton,
at djævlerokkerne samles for at æde.
Utroligt nok lever de et ton tunge kæmper
af de bittesmå planktondyr, der stiger op i havet om natten.
Med hornagtige finner kanaliserer de plankton ind i deres åbne mund...
...og sigter godbidderne fra.
I nattens mulm og mørke...
...afslører de deres forbløffende evne til at ernære sig af nattens rigdomme.
Ved at rulle rundt om og om igen...
...går de efter den største koncentration af plankton...
...som de så fortærer.
I dag ved vi, at djævlerokken har den største hjerte af alle fisk.
Men hvordan de finder vej til føden over store afstande
i det endeløse mørke havs, forbliver et mysterium.
Det er en af mange hemmeligheder, der stadig mangler at blive afsløret
om vores natlige hav.
FILMET I MØRKET
For at filme koralrevenes natlige drama
måtte filmholdet på arbejde i nogle af klodens mest uberørte tropefarvande.
For kameramand David Reichert
var den største udfordring at filme revets rovdyr, når de jager om natten.
Hajer og andre rovdyr kan være mere aktive om natten...
...men kan også være vanskelige at nærme sig på forsvarlig vis.
Det er noget helt andet at filme om natten.
Vi ved ikke, hvad der dukker op i mørket.
KAMERAMAND
Det finder vi ud af nu.
David måtte lægge dykkene, så de lå ved fuldmåne,
når den stærke strøm sender føde ind til revet...
...og gør rovdyrene mere aktive.
Men det skaber et stort problem.
Overfladen til dykkerne. Hvordan er strømmen?
Ikke god. Strømmen er for stærk.
Vi afbryder. Vi kommer op.
Strømmen er voldsom dernede lige nu.
Det er nærmest umuligt at holde sig ét sted.
Det var håbløst.
Ja...
Der sker mere, og der er mere at filme, når strømmen er stærk.
Stadig for stærk.
Men det er svært for os at være dernede.
Det er det, vi er oppe imod.
De kommende nætter aftager fuldmånen, og strømmen mindskes.
Det gør det lettere at dykke, men nu er revene tomme.
Ja.
Ja, strømmen er væk, og det var åbenbart...
Alle er taget hjem.
-Ja. -Ja.
Mens teamet leder efter de rette forhold,
opdager de, at de skal ramme et smalt vindue...
...hvor vandet falder til ro mellem to strømninger.
Det er svært at filme på den måde, for det kan være kl. 18, lige når solen går ned,
men når vi misser det vindue, er det pludselig kl. 4 i stedet.
Vi har en vanskelig tidsplan,
hvor vi må vente hele natten på at dykke i 40 minutter.
Giv mig lige en kop te.
Med stor ihærdighed og mange søvnløse nætter...
...lykkes det endelig David og resten af teamet at filme
den nye adfærd, de har været på udkig efter.
Jeg har aldrig set tobakspibefisk angribe på den måde før.
Man kan ikke vinde hver gang, men her vandt vi.
Hvert rovdyr havde sin egen metode til at fange byttet.
Muræner begav sig ind til revet for at jage.
Murænen arbejdede ved toppen af revet.
Der var et lille hul, som den svømmede ned i.
Der var en lille fisk dernede, og murænen kom ned til den.
Der er den.
Og så... bum.
Der! Lige foran kameraet. Lige nede i hullet. Rigtig godt.
Der sker en hel masse ved revene.
Man kan se et dynamisk miljø dernede,
som bliver spillevende om natten.
Det lykkedes filmholdet at give et enestående nyt indblik
i den magiske undervandsverden.
Tekster af: Eskil Hein